b'\n_START_ARTICLE_\nIstoria Eritreei\n_START_PARAGRAPH_\nPozi\xc8\x9bia strategic\xc4\x83 la cap\xc4\x83tul sudic al M\xc4\x83rii Ro\xc8\x99ii cu vedere direct\xc4\x83 asupra M\xc4\x83rii Arabiei va face din litoralul a ceea ce aste azi Eritreea o zon\xc4\x83 r\xc3\xa2vnit\xc4\x83 de-a-lungul secolelor. Etiopienii \xc3\xae\xc8\x99i vor diputa dreptul asupra acestei zone cu diferitele puteri europene sau asiatice. Doar \xc3\xaen secolul al XIX-lea italienii vor stabili Eritreea ca identitate politic\xc4\x83, iar mai apoi, na\xc8\x9bional\xc4\x83, ceea ce va duce la unul dintre cele mai lungi s\xc3\xa2ngeroase conflicte ale Africii moderne.   _NEWLINE_Cei mai vechi locuitori sedentari ai Eritreei au venit din Valea Nilului acum circa 6000 de ani. Pe parcursul urm\xc4\x83toarelor milenii, Eritreea a cunoscut valuri migratoare ale popoarelor nilotice, cusite \xc8\x99i semite \xc3\xaen ceea ce va deveni una dintre primele zone de cultur\xc4\x83 a plantelor \xc8\x99i domesticire a animalelor din Africa. \xc3\x8enc\xc4\x83 din al treilea mileniu i. Hr. popoarele din Eritreea erau implicate \xc3\xaen comertul din Marea Ro\xc8\x99ie. \xc3\x8en sec. 4 a devenit parte a regatului Aksum, cu care ocazie a fost introdus \xc8\x99i cre\xc8\x99tinismul copt; \xc3\xaen secolele ce vor urma va prospera ca stat semi-independent sub suveranitatea nomianala a continuatorului acestuia, statul etiopian, care disput\xc4\x83 Eritreea cu Portugalia \xc8\x99i Imperiul Otoman. \xc3\x8en sec. 16 teritoriul Eritreei este anexat de Imperiul Otoman. _NEWLINE_Italia \xc3\xae\xc8\x99i extinde treptat autoriatea asupra teritorilui Eritreei, anexand portul Assab \xc3\xaen 1882, Massawa \xc8\x99i Beilal \xc3\xaen 1885, \xc8\x99i Asmara \xc8\x99i Keren \xc3\xaen 1889.  \xc3\xaencercarea de a p\xc4\x83trunde mai ad\xc3\xaenc, \xc3\xaen Etiopia, este blocat\xc4\x83 de \xc3\xaenfr\xc3\xa2ngerea de la Dogali (26 ianuarie 1887.) Colonia italian\xc4\x83 Eritreea a fost stabilit\xc4\x83 la 1 ianuarie 1890 \xc8\x99i va dura p\xc3\xa2n\xc4\x83 la sf\xc3\xa2r\xc8\x99itul celui de al doilea r\xc4\x83zboi mondial, c\xc3\xa2nd for\xc8\x9bele britanice vor lua Eritreea \xc3\xaen st\xc4\x83p\xc3\xa2nire. Italienii vor fi cei care vor stabili numele de Eritreea, dup\xc4\x83 denumirea antic\xc4\x83 a M\xc4\x83rii Ro\xc8\x99ii - Mare Erytareum.  _NEWLINE_Administra\xc8\x9bia britanic\xc4\x83 va dura din 1941 p\xc3\xa2n\xc4\x83 \xc3\xaen 1952, c\xc3\xa2nd na\xc8\x9biunile unite vor alipi Eritreea Etiopiei, ca un compromis \xc3\xaentre preten\xc8\x9biile Etiopiei asupra Eritreei \xc8\x99i dorin\xc8\x9ba acesteia din urm\xc4\x83 de a deveni un stat independent. \xc3\x8enceput\xc4\x83 c\xc4\x83 o federatie \xc3\xaentre cele dou\xc4\x83 entit\xc4\x83\xc8\x9bi, anexarea Eritreei de c\xc4\x83tre Etiopia se va finaliza \xc3\xaen 1962 c\xc3\xa2nd \xc3\xaemp\xc4\x83ratul Haile Selassie va transform\xc4\x83 Eritreea \xc3\xaentr-o provincie etiopian\xc4\x83.'